Ylakiai
Ylakiai – miestelis Skuodo rajono savivaldybėje, prie kelio  170  Mažeikiai–Skuodas , 20 km į rytus nuo Skuodo. Seniūnijos centras, Ylakių seniūnaitija. Miestelio centras – Urbanistikos paminklas. Maldos namai: Ylakių Viešpaties Apreiškimo Švč. Mergelei Marijai bažnyčia (1891 m.), Šv. Roko išpažinėjo koplyčia (1904 m.), Ylakių evangelikų baptistų bažnyčia (1931 m.). Veikia Ylakių gimnazija, Skuodo meno mokyklos filialas, biblioteka, paštas (LT-98050), globos namai, Broniaus Jonušo muziejus (nuo 2004 m.). Už miestelio įsikūręs „Ylakių paukštynas“, saugomas Gedrimų (Vindašių) šaltinis, 2 km į vakarus – Žemaitijos botanikos parkas (įkūrė 1928 m. Izidorius Navidanskas). Ylakių senosios kapinės, vadinamos Kapeliais, Maro kapeliais (XVI a. – XX a. pr.).